**Tom Saintfiet** (s. 29. maaliskuuta 1973 Mol, Flanderi, Belgia) on belgialainen entinen jalkapalloilija ja nykyinen jalkapallovalmentaja.

Valmentajana
------------

Saintfiet ja RoPS solmivat vuoden 2008 alussa 1+1-vuotisen sopimuksen ja Saintfiet aloitti joukkueen valmentajana 13. tammikuuta 2008. 
Hän tuli Rovaniemelle Hollannin I divisioonaseura FC Emmenistä, missä hän oli ollut kaksi viime vuotta seuran teknisenä johtajana, eli käytännössä hoitanut managerin tehtäviä ja valmentanut seuran 23- ja 19-vuotiaiden edustusjoukkueita. 

Saintfiet on valmentanut Suomen ja Hollannin lisäksi kotimaassaan Belgiassa, Norsunluurannikolla, Färsaarilla, Saksassa ja Qatarissa. Hän luotsasi Qatarin 17-vuotiaiden maajoukkueen MM-kisoihin vuonna 2004. Saintfietin pelaajaura ei ollut menestyksekäs ja se päättyi jo vuonna 1997 polvivaivoihin. Saintfiet oli aikanaan 24-vuotiaana Belgian pääsarjan nuorin päävalmentaja.

Saintfiet oli ehdolla RoPS:n päävalmentajaksi jo kaudella 2005 Mika Lumijärven saatua potkut valmentajan paikalta. Tuolloin valmennusvastuun otti kuitenkin kolmikko Jouko Kiistala, Olavi Tammimies ja Matti Vikman. Lopulta Sainfietistä tuli RoPS-valmentaja kaudeksi 2008. Hänen pestinsä RoPSissa jäi lyhyeksi, kun hän joutui jättämään tehtävän pelaajien vaatimuksesta jo 21. maaliskuuta 2008.

Heinäkuussa 2008 Saintfiet nimitettiin Namibian jalkapallomaajoukkueen päävalmentajaksi. Hän ehti valmentaa Namibiaa kahden vuoden ajan. Saintfiet sai potkut kesken Afrikan-mestaruuskisojen 2012 karsintoja. Saintfiet erotettiin syyskuussa, kun Namibia kärsi 3–1-tappion Gambiaa vastaan. Saintfietin mukaan eivät tulleet tappion takia, vaan siksi, että hänet liitetty huhuissa Zimbabwen maajoukkueeseen. Pian Namibia-potkujen jälkeen Sainfiet siirtyikin Zimbabwen maajoukkuevalmentajaksi.  Hän joutui kuitenkin jättämään tehtävänsä jo lokakuussa, koska hänelle ei myönnetty työlupaa. 

Tammikuussa 2011 Sainfietista tuli jordanialaisen Nabi Shabab Al-Ordonin päävalmentaja.  Sainfiet teki seurassa hyvää työtä, mutta ei jatkanut neljän kuukauden sopimustaan pidempään. Toukokuussa 2011 hänestä tuli Etiopian maajoukkueen päävalmentaja.  Hyvistä tuloksista huolimatta hän erosi tehtävästään lokakuun lopussa 2011. 

Toukokuussa 2015 Saintfietin ura jatkui Togon jalkapallomaajoukkueen peräsimessä. Hänen johdollaan Togo kärsi yllättäen tappion Ugandalle MM2018-karsintojen toisella kierroksella ja menetti mahdollisuutensa kisapaikkaan. Saintfiet sai potkut huhtikuussa 2016.

Kesällä 2016 Sainftietista tuli Bangladeshin jalkapallomaajoukkueen päävalmentaja. Belgialainen siirtyi kuitenkin jo joulukuussa 2016 Trinidad ja Tobagon jalkapallomaajoukkueen peräsimeen. Hän erosi tehtävästään jo tammikuun puolivälissä 2017 riitauduttuaan maan jalkapalloliiton johdon kanssa.

Lokakuussa 2017 Saintfietista tuli Maltan jalkapallomaajoukkueen päävalmentaja. Saintfiet valmensi Maltaa vain kolmessa ottelussa, kunnes maan jalkapalloliitto vapautti hänet tehtävästään huhtikuussa 2018. Syynä oli julkisuuteen tullut tieto, että Saintfiet oli hakenut Kamerunin jalkapallomaajoukkueen päävalmentajan tehtävää.

Heinäkuussa 2018 Saintfietistä tuli Gambian maajoukkueen päävalmentaja. Saintifiet luotsasi Gambian maan historian ensimmäistä kertaa Afrikan mestaruusturnaukseen 2021. Tammikuussa 2022 pelatussa turnauksessa Gambia eteni jatkoon alkulohkostaan ja lopulta aina puolivälieriin saakka, kunnes putosi Kamerunille kärsityn 0–2 tappion myötä. Saintfiet onnistui johdattamaan Gambian myös seuraavaan, tammikuussa 2024 pelattuun [[mestaruusturnaukseen. Tie katkesi kuitenkin jo lohkovaiheeseen kolmen tappion myötä ja Saintfiet jätti tehtävänsä maajoukkueen päävalmentajana.

Lähteet
-------

1. ↑   (Arkistoitu – Internet Archive)
2. ↑  RoPS-valmentajalle potkut pelaajien toivomuksesta  21.3.2008. MTV3 Urheilu. Viitattu 21.3.2008.
3. ↑  Namibia antoi entiselle RoPS-luotsille kenkää *YLE Uutiset*.  7.9.2010. Helsinki:  Yleisradio. Viitattu 7.9.2010.
4. ↑  Zimbabwe name Belgian Saintfiet as coach *FIFA.com*.  25.9.2010.  Arkistoitu 28.9.2010. Viitattu 4.3.2011.
5. ↑  New coach Tom Saintfiet has been forced out of Zimbabwe *BBC Sport*.  6.10.2010. Viitattu 4.3.2011.
6. ↑  Tom Saintfiet resurfaces in the Middle East *Sun.com*.  11.1.2011. Viitattu 4.3.2011.
7. ↑  Orange 2012 Afcon qualifier/Etihopia : Tom Saintfiet takes over *StarAfrica.com*.  24.5.2011. Viitattu 29.10.2011. [vanhentunut linkki]
8. ↑  Tom Saintfiet quits Ethiopia coaching job *Goal.com*.  28.10.2011. Viitattu 29.10.2011.
9. ↑  Afrika-kenner Saintfiet moet Togo naar WK leiden *sporza.be*.  19.5.2015.  Arkistoitu 8.3.2016. Viitattu 6.4.2016.
10. ↑  Le Roy takes charge of Togo - report *Daily Mail*.  6.4.2016. Viitattu 6.4.2016.
11. ↑  New Bangladesh coach Saintfiet focuses on team discipline *Dhaka Tribune*.  12.7.2016. Viitattu 25.1.2018.
12. ↑  TRINIDAD AND TOBAGO APPOINTS SAINTFIET AS NATIONAL TEAM COACH *Goal.com*.  7.12.2016. Viitattu 25.1.2018.
13. ↑  TOM SAINTFIET RESIGNS AS TRINIDAD AND TOBAGO COACH *Goal.com*.  1.11.2017. Viitattu 25.1.2018.
14. ↑  Tom Saintfiet appointed new Malta coach *Times of Malta*.  11.10.2017. Viitattu 25.1.2018.
15. ↑  Malta FA statement – Tom Saintfiet *Malta FA*.  25.4.2018. Viitattu 6.8.2018.
16. ↑  Tom Saintfiet named new Gambia coach *BBC*.  18.7.2018. Viitattu 6.8.2018.
17. ↑  Gambia vs Cameroon: Karl Toko Ekambi shine as Indomitable Lions defeat prove Scorpions 2-0 for Afcon quarter final *BBC*.  29.1.2022. Viitattu 24.1.2024.
18. ↑  Afcon 2023: Tom Saintfiet quits as The Gambia boss after group-stage exit *BBC*.  23.1.2024. Viitattu 24.1.2024.


|  |  |  |  |
| --- | --- | --- | --- |
| Rovaniemen Palloseuran tunnus | Edeltäjä:**Kari Virtanen** | **Rovaniemen Palloseuran päävalmentaja**1–3/2008 | Seuraaja:**Valeri Bondarenko** |

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Belgia
* Yhdysvallat
* Alankomaat

 |

 |